
KUALA LUMPUR: Mahkamah Sesyen di sini
pada Isnin menetapkan g April untuk
mendengar permohonan Ahli Parlimen
Kinabatangan Datuk Seri Bung Moktar
Radin dan isterinya Datin Seri Zizie Izette
Abdul Samad bagi menggantung prosid-
ing pembelaan mereka terhadap tiga per-
tuduhan rasuah berjumlah RM2.8 juta.

Hakim Rosli Ahmad menetapkan tarikh
ituselepas peguam Teh See Khoon memak-
lumkan bahawa pihak pembelaan telah
memfailkan semakan terhadap keputusan
Mahkamah Rayuan yang memerintahkan
pasangan itu membela diri atas per-
tuduhan berkenaan.

“Pihak kami (pembelaan) telah mem-
failkan semakan pada 21 Mac lepas di
Mahkamah Rayuan, namun ia masih
dalam proses. Pihak pembelaan juga telah

memfailkan permohonan menggantung
perbicaraan di mahkamah ini (Mahkamah
Sesyen),” kata peguam yang mewakili
Bung Moktar dan Zizie Izette, yang dike-
cualikan kehadiran semasa sebutan kes
pada Isnin.

Sementara itu Timbalan Pendakwa Raya
Mohamad Fadhly Mohd Zamry menge-
sahkan perkara itu dan memohon supaya
tarikh perbicaraan yang ditetapkan
sebelum ini pada 9 April dikekalkan.

“Pihak pemohon (Bung Moktar dan
Zizie Izette) telah memfailkan semakan di
Mahkamah Rayuan. Oleh itu saya cadan-
gkan pendengaran permohonan meng-
gantung perbicaraan ditetapkan pada g
April, maka tidak perlu ditetapkan tarikh
lain,” kata Mohamad Fadhly, manakala Teh
tidak membantah cadangan pihak pen-

dakwaan itu.

Mahkamah Rayuan pada 18 Nov tahun
lepas memerintahkan Bung Moktar dan
isterinya Zizie Izette membela diri ter-
hadap tiga pertuduhan rasuah berkenaan,
selepas membenarkan rayuan pihak pen-
dakwaan terhadap pembebasan pasangan
itu yang diputuskan Mahkamah Tinggi di
sini pada 7 Sept 2023.

Pada 2 Sept 2022, Hakim Mahkamah
Sesyen Rozina Ayob memerintahkan Bung
Moktar dan Zizie Izette membela diri atas
tiga pertuduhan rasuah itu, selepas men-
dapati pihak pendakwaan berjaya mem-
buktikan kes prima facie terhadap mereka
di akhir kes pendakwaan.

Bung Moktar, 65, yang ketika itu
Pengerusi Bukan Eksekutif Felcra Berhad
didakwa pada 3 Mei 2019, dengan dua per-

tuduhan menerima rasuah RM2.2 juta dan
RM262,500 sebagai dorongan untuk men-
dapatkan kelulusan Felcra melabur RM150
juta dalam unit amanah Public Mutual.

Bung Moktar dituduh menerima rasuah
daripada ejen pelaburan Public Mutual
Berhad Madhi Abdul Hamid menerusi
Zizie Izette, 46, di Public Bank Berhad,
Cawangan Taman Melawati di sini antara
12.30 tengah hari hingga 5 petang 12 Jun
2015.

Bung Moktar juga dituduh secara
rasuah memperoleh untuk dirinya suatu
suapan iaitu wang tunai berjumlah
RM337,500 daripada ejen pelaburan Public
Mutual Berhad Norhaili Ahmad Mokhtar
melalui akaun Public Ittikal Sequel Fund
(PITSEQ) yang didaftarkan atas nama Zizie
Izette bagi tujuan yang sama. - Bernama




